Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/119-18

29. мај 2018. године

Б е о г р а д

**З А П И С Н И К**

**ПЕТНАЕСТЕ ПОСЕБНЕ СЕДНИЦЕ НАРОДНЕ**

**СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 28. И 29. МАЈА 2018. ГОДИНЕ**

Седница је почела у 10 часова и 10 минута.

Седници је председавала Маја Гојковић, председник Народне скупштине Републике Србије.

Председник је на основу службене евиденције о присутности народних посланика, констатовала да седници присуствује 110 народних посланика, а применом електронског система за гласање утврђено је да је у сали присутно 146 народних посланика, односно да су присутна најмање 84 народна посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Александра Белачић, Ненад Божић, Божидар Делић, Владимир Ђукановић, Ратко Јанков, Горан Јешић, мр Јадранка Јовановић, Чедомир Јовановић, Драгомир Карић, Миланка Карић, Нанад Константиновић, др Жарко Кораћ, Момчило Мандић, Весна Марјановић, Мирослав Маркићевић, Драгољуб Мићуновић, Љиљана Михајловић, Милетић Михајловић, Љупка Михајловска, мр Јасмина Николић, Богдан Обрадовић, Мехо Омеровић, Душан Павловић, Соња Павловић, Биљана Пантић Пиља, Зоран Радојичић, Саша Радуловић, Катарина Ракић, Здравко Станковић, Новица Тончев, проф. др Јахја Фехратовић, мр Горан Чабради, Александра Чабраја, Ненад Чанак, Немања Шаровић, мр Дејан Раденковић и Александар Шешељ.

Председник је, сагласно члану 90. став 1. Пословника Народне скупштине, обавестила да су позвани да седници присуствују председник Владе Ана Брнабић, сви чланови Владе, као и кандидат за члана Владе, господин Синиша Мали.

Председник је обавестила да је, сагласно члану 86. став 2. и члану 87. став 2. Пословника Народне скупштине, седницу сазвала у року краћем од рока утврђеног у члану 86. став 1. Пословника и, изузетно, за понедељак, дакле мимо дана утврђених у члану 87. став 1. Пословника, због потребе да Народна скупштина што пре изабере министра финансија.

Председник је за Петнаесту посебну седницу Народне скупштине Републике Србије у Jеданаестом сазиву, утврдила следећи

**Д н е в н и р е д**:

1. **Избор и полагање заклетве члана Владе.**

Затим је Народна скупштина прешла на рад по дневном реду.

**1. тачка дневног** **реда** - **ИЗБОР И ПОЛАГАЊЕ ЗАКЛЕТВЕ ЧЛАНА ВЛАДЕ**

Председник Народне скупштине је подсетила народне посланике да су примили Предлог кандидата за члана Владе који је, сагласно члану 133. став 8. Устава Републике Србије и члану 25. став 2. Закона о Влади, поднела председник Владе Републике Србије Ана Брнабић, а којим је за министра финансија предложен Синиша Мали.

Након што је председник, сагласно члану 269. Пословника Народне скупштине, отворила претрес о Предлогу кандидата за члана Владе, председник Владе Ана Брнабић, образложила је Предлог кандидата за члана Владе.

У претресу о Предлогу кандидата за члана Владе, учествовали су народни посланици: Балинт Пастор, председник Посланичке групе Савез војвођанских Мађара - Партија за демократско деловање, Драган Марковић, председник Посланичке групе Јединствена Србија, проф. др Војислав Шешељ, председник Посланичке групе Српска радикална странка (затим је председник, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова, а затим се за реч јавила председник Владе, којој је реплицирао народни посланик проф. др Војислав Шешељ), Александар Стевановић, представник Посланичке групе „Слободни посланици“ (поводом чијег излагања се за реч јавила председник Владе), Јован Јовановић, представник Посланичке групе „Клуб самосталних посланика“ (поводом чијег излагања се за реч јавила председник Владе, којој је реплицирао народни посланик Јован Јовановић, а затим се за реч јавила председник Владе), др Санда Рашковић Ивић, председник Посланичке групе Нова Србија - Покрет за спас Србије (којој је реплицирала народни посланик др Александра Томић, представник Посланичке групе Српска напредна странка, а затим се за реч јавила председник Владе Ана Брнабић, којој је реплицирала народни посланик др Санда Рашковић Ивић, а затим се за реч јавила председник Владе, после чега су се за реч, по Пословнику, јавили народни посланици: Маријан Ристичевић, који је указао на повреду члана 107. Пословника, Бошко Обрадовић, који је указао на повреду члана 108. став 1. Пословника, Маријан Ристичевић, који је указао на повреде чл. 103, 109. и 27. Пословника и др Владимир Орлић, који је указао на повреду члана 104. Пословника, а објашњења је дао председавајући Ђорђе Милићевић, потпредседник Народне скупштине), др Милорад Мијатовић, председник Посланичке групе Социјалдемократска партија Србије, Бранислав Михајловић, представник Посланичке групе „Доста је било“ (поводом чијег излагања се за реч јавила председник Владе) и Ана Караџић, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, а после излагања председника Владе Ане Брнабић, председавајући, у складу са чланом 87. став 1. Пословника, одредио је паузу од једног часа.

После паузе, седница је настављена у 15,00 часова.

У наставку претреса о Предлогу кандидата за члана Владе, учествовали су народни посланици: Марко Ђуришић, председник Посланичке групе Социјалдемократска странка, Народна странка (поводом чијег излагања се за реч јавила председник Владе, а затим су се за реч указујући на повреде Пословника јавили народни посланици: Балша Божовић, који је указао на повреду члана 107. Пословника, др Владимир Орлић, који је указао на повреду члана 106. Пословника и Бошко Обрадовић, који је указао на повреде чл. 106. и 107. Пословника, а објашњења је дао председавајући Верољуб Арсић, потпредседник Народне скупштине, после чега је на излагање председника Владе реплицирао народни посланик Марко Ђуришић, а затим се за реч јавила председник Владе), Балша Божовић, заменик председника Посланичке групе Демократска странка (на повреду члана 107. став 1. Пословника указао је народни посланик Ђорђе Комлемски, а после објашњења које је дала председник, на излагање народног посланика Балше Божовића реплицирали су народни посланици Маријан Ристичевић, др Александра Томић и Србислав Филиповић, после чега се за реч јавила председник Владе, а затим је на повреду члана 108. Пословника указао народни посланик Радослав Милојичић, а после објашњења које је дала, председник је изрекла меру опомене народном посланику Србиславу Филиповићу, а на излагање председника Владе реплицирао је народни посланик Балша Божовић), Бошко Обрадовић, председник Посланичке групе ДВЕРИ (на повреду члана 107. Пословника указао је народни посланик Александар Марковић, после чега се поводом излагања народног посланика Бошка Обрадовића, коме је реплицирала народни посланик др Александра Томић, за реч јавила председник Владе), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Александра Томић, представник Посланичке групе Српска напредна странка, Владимир Ђурић, Иван Манојловић, Маријан Ристичевић, Мирослав Алексић (поводом чијег излагања се за реч јавила председник Владе, а на повреду члана 107. Пословника указао је народни посланик Маријан Ристичевић, после чега је на излагање народног посланика Мирослава Алексића реплицирао народни посланик др Владимир Орлић, а на излагање председника Владе реплицирао је народни посланик Мирослав Алексић, коме је реплицирао народни посланик др Владимир Орлић), Верољуб Арсић, Ђорђе Вукадиновић, Душко Тарбук, Бранка Стаменковић (поводом чијег излагања се за реч јавила председник Владе, којој су реплицирали народни посланици Бранка Стаменковић и Ђорђе Вукадиновић), Душица Стојковић, Радослав Милојичић (коме је реплицирала народни посланик др Александра Томић, а затим се за реч јавила председник Владе), Александар Марковић, Вјерица Радета, Оливера Пешић, Соња Влаховић, Зоран Живковић (на повреду Пословника, не наводећи члан на који се повреда односи, указао је народни посланик Маријан Ристичевић), Горан Ковачевић и Милија Милетић.

Првог дана рада, седница је завршена у 20,00 часова.

**Други дан рада - 29. мај 2018. године**

Седница је почела у 10 часова и 5 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 85 народних посланика, а применом електронског система за гласање утврђено је да је у сали присутно 100 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Славиша Ристић, представник Посланичке групе Нова Србија-Покрет за спас Србије – од председника Републике и Владе Републике Србије, Марко Ђуришић, председник Посланичке групе Социјалдемократска странка, Народна странка – од председника Владе и министра унутрашњих послова, Владимир Ђурић, представник Посланичке групе „Слободни посланици“ – од министра грађевинарства, саобраћаја и инфраструктуре, министра правде и министрa финансија, Миљан Дамјановић, представник Посланичке групе Српска радикална странка – од министра унутрашњих послова, Александра Чабраја, представник Посланичке групе „Клуб самосталних посланика“ – од министра унутрашњих послова, министра грађевинарства, саобраћаја и инфраструктуре, градоначелника Београда и председника Владе, др Ана Стевановић, заменик председника Посланичке групе „Доста је било“ – од министра унутрашњих послова, Марија Јањушевић, представник Посланичке групе ДВЕРИ – од председника Републике, председника Владе, министра за рад, запошљавање, борачка и социјална питања, министра здравља, проф. др Славице Ђукић Дејановић, министра без портфеља, др Ненада Поповића, министра без портфеља, председникa Координационог тела Владе Републике Србије за општине Прешево, Бујановац и Медвеђа, министра трговине, туризма и телекомуникација, министра културе и информисања и директора Канцеларије за Косово и Метохију Владе Републике Србије, Александра Јерков, представник Посланичке групе Демократска странка – од министра културе и информисања и Савета Регулаторног тела за електронске медије, Маријан Ристичевић, заменик председника Посланичке групе, ПОКРЕТ СОЦИЈАЛИСТА-НАРОДНА СЕЉАЧКА СТРАНКА-УЈЕДИЊЕНА СЕЉАЧКА СТРАНКА – од Министарства здравља, Агенције за борбу против корупције, Одбора за административно-буџетска и мандатно-имунитетска питања Народне скупштине и Пореске управе Републике Србије и Марко Атлагић, представник Посланичке групе Српска напредна странка – од Тужилаштва за организовани криминал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Александра Белачић, Ненад Божић, др Муамер Зукорлић, Ратко Јанков, Горан Јешић, мр Јадранка Јовановић, Чедомир Јовановић, Петар Јојић, Драгомир Карић, Миланка Карић, Нанад Константиновић, др Жарко Кораћ, Милан Лапчевић, Момчило Мандић, Весна Марјановић, Мирослав Маркићевић, Ненад Милић, Радослав Милојичић, Драгољуб Мићуновић, Љиљана Михајловић, Љупка Михајловска, мр Јасмина Николић, Богдан Обрадовић, Бошко Обрадовић, Душан Павловић, Соња Павловић, Биљана Пантић Пиља, Душан Петровић, Зоран Радојичић, Саша Радуловић, Здравко Станковић, Мирослава Станковић-Ђуричић, Александар Стевановић, хаџи Милорад Стошић, проф. др Јахја Фехратовић, Фатмир Хасани, мр Горан Чабради, Немања Шаровић, проф. др Војислав Шешељ, Дејан Шулкић, Душан Милисављевић и Александар Шешељ.

Затим је Народна скупштина наставила **претрес о 1. тачки дневног реда – ИЗБОР И ПОЛАГАЊЕ ЗАКЛЕТВЕ ЧЛАНА ВЛАДЕ.**

У наставку претреса о Предлогу кандидата за члана Владе, учествовали су народни посланици: др Дијана Вукомановић, Ана Чарапић, Војислав Вујић, мр Александра Јарков (затим су се за реч указујући на повреде Пословника јавили народни посланици: Владимир Ђукановић, који је указао на повреду члана 107. Пословника, Балша Божовић, који је указао на повреду члана 108. Пословника, мр Александра Јерков, која је указала на повреду члана 100. Пословника и Владимир Ђукановић, који је указао на повреду члана 109. Пословника, а објашњење је дао председавајући Верољуб Арсић, потпредседник Народне скупштине, после чега је на излагање народног посланика мр Александре Јерков, реплицирала народни посланик др Александра Томић, а затим се за реч јавила председник Владе Ана Брнабић, којој је реплицирала народни посланик мр Александра Јерков, којој је реплицирала народни посланик др Александра Томић, а затим се за реч јавила председник Владе Ана Брнабић), Снежана Петровић, Милисав Петронијевић, Србислав Филиповић, Станислава Јаношевић (председавајући, сагласно члану 27. и члану 87. ст. 2. и 3. Пословника, обавестио је да ће Народна скупштина наставити рад и после 18,00 часова, због потребе да Народна скупштина што пре изабере министра финансија), Маја Виденовић (којој је реплицирала народни посланик др Александра Томић (затим су уследиле узајамне реплике народних посланика Горана Ћирића и др Александре Томић, а затим се за реч јавила председник Владе Ана Брнабић, којој је реплицирала народни посланик Маја Виденовић), Наташа Ст. Јовановић, Наташа Вучковић (којој је реплицирала народни посланик др Александра Томић), Студенка Ковачевић, Милорад Мирчић (на повреду члана 107. Пословника указала је народни посланик др Александра Томић, после чега је на излагање народног посланика Милорада Мирчића реплицирао народни посланик др Александар Мартиновић, коме је реплицирао народни посланик Милорад Мирчић), Драган Вељковић, Јелена Мијатовић, Миљан Дамјановић (поводом чијег излагања се за реч јавила председник Владе, а на излагање народног посланика Миљана Дамјановића реплицирала је народни посланик др Александра Томић, после чега су уследиле узајамне реплике народних посланика Миљана Дамјановића и др Александре Томић), Никола Јоловић, Славиша Булатовић, Снежана Пауновић, Ђорђе Комленски, Маја Мачужић Пузић, Драган Јовановић, Неђо Јовановић, Срђан Ного, Милимир Вујадиновић (на повреде чланова 104. и 107. Пословника указао је народни посланик Срђан Ного, а објашњење је дала председник), Момо Чолаковић, Снежана Б. Петровић, Владимир Ђукановић, Зоран Живковић, председник Посланичке групе „Клуб самосталних посланика“ (коме је реплицирао народни посланик др Владимир Орлић), др Санда Рашковић Ивић, председник Посланичке групе Нова Србија - Покрет за спас Србије (којој је реплицирала народни посланик др Александра Томић), Бранислав Михајловић, представник Посланичке групе „Доста је било“ (коме је реплицирала народни посланик др Александра Томић), Татјана Мацура, председник Посланичке групе „Слободни посланици“, Горан Ћирић, председник Посланичке групе Демократска странка, Ђорђе Комленски, председник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА и др Александра Томић, представник Посланичке групе Српска напредна странка (којој је реплицирао народни посланик Горан Ћирић, а народном посланику Горану Ћирићу, реплицирала је народни посланик др Александра Томић), као и председник Владе Ана Брнабић, после чијег излагања је председавајући Верољуб Арсић, потпредседник Народне скупштине закључио претрес о Предлогу кандидата за члана Владе.

Затим је председавајући, сагласно члану 270. став 1. Пословника Народне скупштине, заказао 29. мај 2018. године, са почетком у 16,00 часова, као Дан за гласање о Предлогу кандидата за члана Владе.

После паузе, седница је настављена у 16,00 часова.

Пошто је применом електронског система за гласање утврђено да су у сали присутна 154 народна посланика, односно да је присутна већина од укупног броја народних посланика и да постоје услови за одлучивање, сагласно члану 88. став 5. Пословника, Народна скупштина је прешла на одлучивање.

**1. тачка дневног реда - ИЗБОР И ПОЛАГАЊЕ ЗАКЛЕТВЕ ЧЛАНА ВЛАДЕ**

Пре преласка на одлучивање, председник је подсетила народне посланике да, према члану 270. став 2. Пословника, Народна скупштина о Предлогу за избор члана Владе одлучује у целини, тајним гласањем, осим ако не одлучи да се гласа јавно, а ако Народна скупштина одлучи да се гласа јавно, гласа се прозивком.

Народна скупштина је, већином гласова (од 175 присутних народних посланика, 161 је гласао за, два против, уздржаних није било, а 12 није гласало), прихватила предлог председника Народне скупштине да се о Предлогу за избор члана Владе гласа јавно - прозивком.

Након тога, Народна скупштина је прешла на гласање прозивком народних посланика, на начин и по поступку утврђеном чланом 131. Пословника.

Народна скупштина је већином од укупног броја народних посланика (од 184 народна посланика која су приступила гласању, за Предлог за избор члана Владе гласала су 154 народна посланика, 30 против, уздржаних није било), изабрала Синишу Малог за министра финансија.

Председник је, у име народних посланика и у своје име, честитала министру Синиши Малом на избору.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде: члана 107. Пословника, на коју је указао народни посланик Балша Божовић, на седници 28. маја 2018. године, у 15 часова и 34 минута (од 163 присутна народна посланика, четири су гласала за, три против, а 157 није гласало), члана 108. Пословника, на коју је указао народни посланик Балша Божовић, на седници 29. маја 2018. године, у 11 часова и 25 минута (од 171 присутног народног посланика, шест је гласало за, пет против, један се уздржао, а 159 није гласало) и члана 100. Пословника, на коју је указала народни посланик Александра Јерков, на седници 29. маја 2018. године, у 11 часова и 27 минута (од 173 присутна народна посланика, 11 је гласало за, шест против, један се уздржао, а 155 није гласало).

Затим је Синиша Мали, министар финансија, у складу са чланом 16. став 2. Закона о Влади, положио заклетву пред Народном скупштином.

\*

\* \*

Председник је подсетила народне посланике да се 29. маја 2018. године завршава Прво редовно заседање Народне скупштине Републике Србије, након чега је интонирана химна Републике Србије.

\* \*

\*

С обзиром да је Народна скупштина изабрала члана Владе, а како је то била једина тачка дневног реда седнице, председник је, сагласно члану 102. Пословника, закључила Петнаесту посебну седницу Народне скупштине Републике Србије у Једанаестом сазиву.

Седница је закључена у 16 часова и 35 минута.

З А М Е Н И К ПРЕДСЕДНИК

ГЕНЕРАЛНОГ СЕКРЕТАРА

Срђан Смиљанић Маја Гојковић